# Ansøgning om et analyse- og udviklingsforløb ved taskforcen på handicapområdet

Taskforcen på handicapområdet er et samarbejde mellem Social- og Boligstyrelsen og Ankestyrelsen. Taskforcen tilbyder blandt andet analyse- og udviklingsforløb, hvor taskforcen hjælper kommunen med at styrke kvaliteten i sagsbehandlingen på enten børne- eller voksenhandicapområdet.

Hvis I ønsker at søge et analyse- og udviklingsforløb, skal I udfylde dette ansøgningsskema og sende det til taskforcen på følgende mailadresse: taskforcehandicap@sbst.dk.

**Informationsmøde**

Vi anbefaler, at alle kommuner der er interesseret i et analyse- og udviklingsforløb holder et kort informationsmøde med taskforcen. Her kan vi fortælle mere om, at hvad forløbet indebærer, hvad I som kommune kan få ud af forløbet, og hvad taskforcen forventer af jer.

**Ansøgningsprocessen**

Analyse- og udviklingsforløbene kan søges løbende. Ansøgningerne bliver vurderet og tildelt efter først til-mølle-princippet.

Når taskforcen har modtaget jeres ansøgning, vil I modtage en bekræftelse på mail om, at ansøgningen er modtaget. Bekræftelsen sendes til den person, der står som kontaktperson på ansøgningen.

Vi behandler jeres ansøgning hurtigst muligt. I vil inden for få uger få svar på, hvorvidt vi kan tilbyde jer et forløb, og hvornår der er et ledigt opstartstidspunkt. Der er opstart på fire faste tidspunkter om året.

**Direktørunderskrift**

Ansøgningen skal underskrives af den relevante direktør. På den måde tilkendegives det, at der er ledelsesmæssig opbakning til kommunens ansøgning, og at der vil blive afsat de nødvendige ressourcer til at gennemføre forløbet.

**Politisk opbakning**

Det er centralt, at der er politisk opbakning til forløbet. Det forventes derfor, at det relevante politiske udvalg eller kommunalbestyrelsen orienteres om kommunens ansøgning inden forløbet går i gang. Det er ikke et krav, at det politiske udvalg inddrages inden ansøgningen sendes til taskforcen.

**Yderligere oplysninger**

Du kan skrive til taskforcen, hvis du ønsker et informationsmøde eller har spørgsmål til analyse- og udviklingsforløbet eller til udfyldelse af ansøgningsskemaet på mail: taskforcehandicap@sbst.dk Du kan også kontakte taskforcens projektleder Anders Søberg på telefon: +45 41 93 24 04

|  |
| --- |
| **ANSØGNINGSSKEMA** |
| Kommunenavn, adresse og CVR-nummer. |
| Kontaktpersons navn, funktion, telefonnummer og e-mail-adresse. |
| **Hvilket forløb ønskes (sæt kryds):** |
| Analyse- og udviklingsforløb på voksenhandicapområdet | Analyse- og udviklingsforløb på børnehandicapområdet |
| **Beskriv jeres motivation for at søge et analyse- og udviklingsforløb, fx hvordan I vurderer, at der er behov for at løfte kvaliteten i sagsbehandlingen, eller hvilke ydelsesområder der giver flest udfordringer i det daglige arbejde.**  |
|  |
| **Beskriv kort jeres ønsker og forventninger til forløbet** |
|  |
| **Beskriv kort jeres organisering (vedlæg evt. organisationsdiagram eller lignende)** |
|   |
| **Dato og underskrift fra direktør** |
|  |